**PROGRAMUL REGIONAL SUD-EST**

**2021-2027**

**Obiectivul de politică 1 – ”O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale”, Prioritatea 1 – ” O regiune competititivă prin inovare, digitalizare și întreprinderi dinamice”, Obiectiv specific 1.3 – ”Intensificarea creșterii durabile și a competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR)”, Acțiunea 1.6 Stimularea activităților inovatoare și creșterea competitivității IMM-urilor, Operațiunea A3 - Creșterea competitivității IMM-urilor – instrument financiar.**

**INSTRUCȚIUNI**

**privind preluarea** **Acordului de finanțare încheiat între ADR SE în calitate de AM PR SE 2021-2027 și Banca de Investiții și Dezvoltare S.A., în sistemul informatic MySMIS2021/SMIS2021+**

**PRSE/1.6/A.3/1/2025**

**Versiunea 1 - Iulie 2025**

**CUPRINS**

[1. PREAMBUL, ABREVIERI ȘI GLOSAR 3](#_Toc203652725)

[1.1. PREAMBUL 3](#_Toc203652726)

[1.2. ABREVIERI 3](#_Toc203652727)

[1.3. GLOSAR 3](#_Toc203652728)

[2. INFORMAȚII GENERALE 5](#_Toc203652729)

[2.1. INFORMAȚII GENERALE PROGRAM 5](#_Toc203652730)

[2.2. PRIORITATEA P1 - O regiune mai competitivă, mai inovativă 5](#_Toc203652731)

[2.3. REGLEMENTĂRI EUROPENE ȘI NAȚIONALE, DOCUMENTE PROGRAMATICE 5](#_Toc203652732)

[2.4. ACȚIUNI SPRIJINITE ÎN CADRUL APELULUI 10](#_Toc203652733)

[2.5. INDICATORI DE REALIZARE SI REZULTAT 11](#_Toc203652734)

[3. INFORMAȚII DESPRE APELUL DE PROIECTE 12](#_Toc203652735)

[3.1 TIPUL DE APEL DE PROIECTE 12](#_Toc203652736)

[3.2. PERIOADA DE DEPUNERE A PROIECTELOR 12](#_Toc203652737)

[3.2.1. Data și ora lansării apelului de proiecte: ............., ora ..... 12](#_Toc203652738)

[3.2.2. Data și ora începerii depunerii de proiecte: .............., ora ...... 12](#_Toc203652739)

[3.2.3. Data și ora închiderii apelului de proiecte: ..................., ora ..... 12](#_Toc203652740)

[3.3. MODALITATEA DE DEPUNERE A PROIECTELOR 12](#_Toc203652741)

[3.4. VALOAREA MINIMĂ ȘI MAXIMĂ A UNUI PROIECT 12](#_Toc203652742)

[3.5. BUGETUL ALOCAT APELULUI DE PROIECTE 13](#_Toc203652743)

[3.6. RATA DE COFINANȚARE 13](#_Toc203652744)

[3.7 CINE POATE SOLICITA FINANȚARE ÎN CADRUL APELULUI DE PROIECTE ȘI SPECIFICUL PROIECTELOR 13](#_Toc203652745)

[3.8. PRINCIPII ORIZONTALE si APLICAREA PRINCIPIULUI DNSH si IMUNIZAREA LA SCHIMBĂRILE CLIMATICE 13](#_Toc203652746)

[4. CRITERII DE ELIGIBILITATE 14](#_Toc203652747)

[4.1. ELIGIBILITATEA SOLICITANTULUI 14](#_Toc203652748)

[4.2. ELIGIBILITATEA ACTIVITĂȚILOR 14](#_Toc203652749)

[4.3. ELIGIBILITATEA CHELTUIELILOR 14](#_Toc203652750)

[5. COMPLETAREA CERERII DE FINANȚARE 15](#_Toc203652751)

[6. PROCESUL DE VERIFICARE ȘI CONTRACTARE A CERERII DE FINANȚARE 15](#_Toc203652752)

[7. IMPLEMENTAREA PROIECTULUI 15](#_Toc203652753)

[8. ASPECTE PRIVIND CONFLICTUL DE INTERESE 16](#_Toc203652754)

[9. ASPECTE PRIVIND PRELUCRAREA DATELOR CU CARACTER PERSONAL 16](#_Toc203652755)

[10. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 18](#_Toc203652756)

[11. ASPECTE PRIVIND MANAGEMENTUL FINANCIAR 19](#_Toc203652757)

[12. MODIFICAREA INSTRUCȚIUNII PRIVIND SOLICITAREA FINANȚĂRII 19](#_Toc203652758)

[13. ANEXE 20](#_Toc203652759)

1. **PREAMBUL, ABREVIERI ȘI GLOSAR**

### PREAMBUL

Acest document reprezintă condițiile specifice de preluare în MySMIS2021/SMIS2021+ a Acordului de finanțare (înregistrat la AM PR SE cu nr. 8302 în data de 14.07.2025 denumit în continuare Acord de finanțare), încheiat între ADR SE în calitate de AM PR SE 2021-2027 și Banca de Investiții și Dezvoltare S.A., în cadrul apelului **PRSE/1.6/A.3/1/2025.**

### ABREVIERI

**ADR** **SE** Agenţia pentru Dezvoltare Regională a Regiunii de Dezvoltare Sud-Est

**AM PR SE** Autoritatea de Management pentru Programul Regional Sud-Est

**MIPE** Ministerul Investițiilor și Proiectelor Europene

**Regiunea SE** Regiunea de Dezvoltare Sud-Est

**PR SE 2021-2027** Programul Regional Sud-Est 2021-2027

**BID** Banca de Investiții și Dezvoltare S.A.

**ETF** Evaluarea tehnică și financiară

**IF** Instrumente Financiare

### GLOSAR

În sensul prezentei Instrucțiuni, următorii termeni se folosesc cu următoarele înțelesuri:

**Autoritatea de Management pentru Programul Regional Sud-Est 2021-2027 (AM PR SE)**, structura organizatorică din cadrul ADR SE, responsabilă de gestionarea și implementarea PR SE 2021-2027 și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul (UE) 2021/1060.

**Regiunea de Dezvoltare Sud-Est** cuprinde județele Brăila, Buzău, Constanța, Galați, Tulcea și Vrancea, astfel cum au fost acestea grupate în cadrul Anexei la Legea nr. 315 din 28 iunie 2004 privind dezvoltarea regională în România, cu modificările și completările ulterioare.Regiunea este o entitate teritorială specifică, fără statut administrativ și fără personalitate juridică, ce corespunde diviziunilor de nivel NUTS 2 în Nomenclatorul unităților statistice teritoriale ale Uniunii Europene.

**Programul Regional Sud-Est 2021-2027** reprezintă un document strategic de programare elaborat de ADR SE și aprobat de Comisia Europeană prin decizia nr. C(2022) 7639 din 21.10.2022 de aprobare a Programului Regional Sud-Est 2021-2027 modificată prin Decizia de punere în aplicare a Comisiei C(2024) nr. 3872 din 05.06.2024, care își propune ca obiectiv general creșterea competitivității economice și îmbunătățirea condițiilor de viață ale comunităților locale din Regiunea de Dezvoltare Sud-Est prin sprijinirea dezvoltării mediului de afaceri, a condițiilor infrastructurale și a serviciilor, pentru asigurarea unei dezvoltări sustenabile a regiunii.

**Proiectul**, în contextul prezentului apel, reprezintă ansamblul de activități și acțiuni care sunt cuprinse în cererea de finanțare depusă în cadrul apelului de proiecte special deschis în sistemul informatic MySMIS 2021/SMIS 2021+ și care este supusă procedurilor de evaluare, selecție și contractare conform prezentului document.

**Acord de finanțare**, în contextul prezentului apel, reprezintă documentul în baza căruia se desemnează organismul care execută instrumentul financiar vizat și care ține loc de Contract de prestări servicii de management de fond, respectiv Acordul de finanțare încheiat între ADR SE în calitate de AM PR SE 2021-2027 și Banca de Investiții și Dezvoltare S.A.

**Principiul DNSH** trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia), care definește noțiunea de „prejudiciere în mod semnificativ” a celor șase obiective de mediu.

**Apelul de proiecte** în cazul de față este invitația publică adresată de către Autoritatea de Management pentru Programul Regional Sud-Est 2021-2027 (AM PR SE), către BID, în vederea transmiterii cererii de finanțare pentru preluarea Acordului de finanțare, în sistemul informatic MySMIS2021/SMIS2021+.

**Acord operațional** înseamnă un acord (sau un set de acorduri) încheiat/e între BID și unul sau mai mulți intermediari financiari în scopul furnizării unuia sau mai multor instrumente financiare ca parte a activității fondurilor de participare.

**Beneficiar** înseamnă, în contextul instrumentelor financiare, organismul care execută fondul de participare sau, atunci când nu există o structură de tipul fondului de participare, organismul care execută fondul specific; în cazul instrumentului financiar vizat prin prezenta Instrucțiune, beneficiarul este Banca de Investiții și Dezvoltare S.A.

**Cererea de finanțare** este documentul standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în prezenta Instrucțiune; în cadrul cererii de finanțare este prezentat detaliat proiectul și orice alte elemente necesare, prevăzute în Instrucțiune și care sunt cuprinse în sistemul informatic MySMIS2021/SMIS2021+.

**Cererea de tranșă** înseamnă documentul/cererea scrisă, elaborată și transmisă de către BID către Autoritatea de Management pentru Programul Regional Sud-Est 2021-2027, prin care solicită cheltuielile eligibile în cadrul Acordului de finanțare.

**Destinatar final**, în conformitate cu art. 2, alin. 18. din Regulamentul (UE) 2021/1060, înseamnă o persoană fizică sau juridică care primește sprijin fie din partea fondurilor, printr-un beneficiar al unui fond pentru proiecte mici, fie din partea unui instrument financiar.

**Intermediar financiar** înseamnă o instituție de credit, o instituție financiară, de drept public sau privat, selectată de către BID în conformitate cu Acordul de finanțare, pentru implementarea unui instrument financiar vizat prin intermediul aceluiași Acord de finanțare amintit anterior.

## INFORMAȚII GENERALE

### INFORMAȚII GENERALE PROGRAM

PR SE 2021-2027 vizează Regiunea de Dezvoltare Sud-Est (Regiunea SE) care cuprinde județele Brăila, Buzău, Constanța, Galați, Tulcea și Vrancea.

PR SE 2021-2027 este unul dintre programele aferente Acordului de Parteneriat privind fondurile europene pentru perioada de programare 2021-2027, încheiat între România și Comisia Europeană[[1]](#footnote-2), prin care se pot accesa fondurile europene structurale de investiții, mai exact, cele provenite din Fondul European de Dezvoltare Regională (FEDR). Programul a fost aprobat prin decizia Comisiei Europene nr. C(2022) 7639 din 21.10.2022 de aprobare a Programului Regional Sud-Est 2021-2027, modificată prin Decizia de punere în aplicare a Comisiei C(2024) nr. 3872 din 05.06.2024.

### REGLEMENTĂRI EUROPENE ȘI NAȚIONALE, DOCUMENTE PROGRAMATICE

În elaborarea cererii de finanțare de către BID,se vor avea în vedere atât reglementările europene şi naţionale în domeniu, cât şi alte documente programatice, după cum urmează:

**REGLEMENTĂRI EUROPENE:**

* Comunicare a Comisiei (2021/C58/01) - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* Comunicarea Comisiei din 16 septembrie 2021 (2021/C 373/01) - Orientări tehnice referitoare la imunizarea infrastructurii la schimbările climatice în perioada 2021-2027;
* Decizia de punere în aplicare a Comisiei de aprobare 7639/21.10.2022 a Programului “Sud-Est” pentru sprijin din partea Fondului european de dezvoltare regională;
* Directiva (CE) nr. 54 din 5 iulie 2014 privind măsurile de facilitare a exercitării drepturilor conferite lucrătorilor în contextul liberei circulații a lucrătorilor;
* Directiva 2000/43/CE a Consiliului din 29 iunie 2000 (Directiva (UE) 2000/43/CE) cu privire la implementarea principiului tratamentului egal între persoane indiferent de originea rasială sau etnică;
* Directiva 2000/78/CE a Consiliului din 27 noiembrie 2000 (Directiva (UE) 2000/78/CE) de creare a unui cadru general în favoarea egalității de tratament în ceea ce priveste încadrarea în muncă și ocuparea forței de muncă;
* Directiva 2004/113/CE a Consiliului din 13 decembrie 2004 (Directiva (UE) 113/2004) de aplicare a principiului egalității de tratament între femei și bărbați privind accesul la bunuri și servicii și furnizarea de bunuri și servicii;
* Directiva (UE) 79/7 a Consiliului din 19 decembrie 1978 privind aplicarea treptată a principiului egalităţii de tratament între bărbaţi şi femei în domeniul securităţii sociale;
* Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE;
* Regulamentul (UE) nr. 2014/651 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce priveste prelucrarea datelor cu caracter personal și privind libera circulație a acestor date și de abrogare a Directivei 95/46/CE;
* Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 (Text cu relevanță pentru SEE);
* Carta drepturilor fundamentale a Uniunii Europene (2012/C 326/02);
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU;
* Directiva (UE) 882/2019 a Parlamentului European și a Consiliului din 17 aprilie 2019 privind cerințele de accesibilitate aplicabile produselor și serviciilor;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul delegat (UE) 2021/2139 al Comisiei din 4 iunie 2021 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu (Text cu relevanță pentru SEE);
* Regulamentul (UE, Euratom) 2024/2509 privind normele financiare aplicabile bugetului general al Uniunii (Reg. Financiar);
* Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive.

**REGLEMENTĂRI NAȚIONALE:**

* Hotararea nr. 1.204 din 5 octombrie 2022 privind constituirea, organizarea şi funcţionarea Băncii de Investiţii şi Dezvoltare - S.A;
* Legea cadastrului și a publicității imobiliare nr. 7 din 13 martie 1996 (republicată) (Lege nr. 7/1996);
* Legea nr. 10 din 18 ianuarie 1995 (Lege nr. 10/1995) privind calitatea în construcții;
* Legea nr. 31 din 16 noiembrie 1990 (Lege nr. 31/1990) privind societăţile;
* Legea nr. 50 din 29 iulie 1991 (Lege nr. 50/1991) privind autorizarea executării lucrărilor de construcții;
* Legea nr. 98 din 19 mai 2016 (Lege nr. 98/2016) privind achizițiile publice;
* Legea nr. 99 din 19 mai 2016 (Lege nr. 99/2016) privind achizițiile sectoriale;
* Legea nr. 100 din 19 mai 2016 (Lege nr. 100/2016) privind concesiunile de lucrări și concesiunile de servicii;
* Legea nr. 101 din 19 mai 2016 (Lege nr. 101/2016) privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor;
* Legea nr. 142 din 18 iulie 2012 (Legea nr. 142/2012) pentru aprobarea Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* Legea nr. 202 din 19 aprilie 2002 republicată (Lege nr. 202/2002) privind egalitatea de şanse și de tratament între femei şi bărbaţi;
* Legea nr. 221 din 11 noiembrie 2010 (Lege nr. 221/2010) pentru ratificarea Convenţiei privind drepturile persoanelor cu dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007;
* Legea nr. 232 din 19 iulie 2022 (Lege nr. 232/2022) privind cerințele de accesibilitate aplicabile produselor și serviciilor;
* Legea nr. 292 din 3 decembrie 2018 privind evaluarea impactului anumitor proiecte publice și private asupra mediului, care transpune prevederile Directivei 2011/92/UE privind evaluarea efectelor anumitor proiecte publice și private asupra mediului, modificată prin Directiva 2014/52/UE;
* Legea nr. 315 din 28 iunie 2004 (Lege nr. 315/2004) privind dezvoltarea regională în România;
* Legea nr. 448 din 6 decembrie 2006 republicată (Lege nr. 448/2006) privind protecţia şi promovarea drepturilor persoanelor cu handicap;
* Legea nr. 455 din 18 iulie 2001 (Lege nr. 455/2001) privind semnătura electronică;
* Hotărârea Guvernului 1 din 10 ianuarie 2018 (HG nr. 1/2018) pentru aprobarea condițiilor generale și specifice pentru anumite categorii de contracte de achiziție aferente obiectivelor de investiții finanțate din fonduri publice;
* Hotărârea nr. 268 din 14 martie 2007 actualizată (HG nr. 268/2007) pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap;
* Hotărârea nr. 394 din 2 iunie 2016 (HG nr. 394/2016) pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale;
* Hotărârea nr. 395 din 2 iunie 2016 (HG nr. 395/2016) pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
* Hotărârea Guvernului nr. 490 din 6 aprilie 2022 pentru aprobarea Strategiei naționale privind drepturile persoanelor cu dizabilități "O Românie echitabilă" 2022-2027;
* Hotărârea nr. 829 din 27 iunie 2022 (HG nr. 829/2022) pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea nr. 873 din 6 iulie 2022 (HG nr. 873/2022) pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Hotărârea nr. 907 din 29 noiembrie 2016 (HG nr. 907/2016) privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Hotărâre nr. 1116 din 16 noiembrie 2023 (HG nr. 1116/2023) pentru modificarea și completarea Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Ordonanța nr. 137 din 31 august 2000 republicată (OG nr. 137/2000) privind prevenirea şi sancţionarea tuturor formelor de discriminare;
* Ordonanță de Urgență nr. 23 din 12 aprilie 2023 (OUG nr. 23/2023) privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;
* Ordonanță de urgență nr. 44 din 24 mai 2023 (OUG nr. 44/2023) pentru stabilirea unor măsuri necesare optimizării procesului de implementare a proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative;
* Ordonanța de Urgență nr. 61 din 14 mai 2008 actualizată (OUG nr. 61/2008) privind implementarea principiului egalităţii de tratament între femei şi bărbaţi în ceea ce privește accesul la bunuri şi servicii şi furnizarea de bunuri şi servicii;
* Ordonanță de Urgenţă nr. 66/2011 (OUG nr. 66/2011) privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naţionale aferente acestora;
* Ordonanța de Urgență nr. 77 din 3 decembrie 2014 (OUG nr. 77/2014) privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996;
* Ordonanța de urgență nr. 92 din 19 august 2021 (OUG nr. 92/2021) privind regimul deșeurilor, aprobată prin Legea 17/2023;
* Ordonanța de Urgență nr. 122 din 29 iulie 2020 (OUG nr. 122/2020) privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* Ordonanța de Urgență nr. 133 din 17 decembrie 2021 (OUG nr. 133/2021) privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Ordonanța de Urgență nr. 156 din 3 septembrie 2020 (OUG nr. 156/2020) privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile;
* Ordinul nr. 4.013/5.316/2023 privind aprobarea Instrucțiunilor de aplicare a prevederilor art. 9 alin. (1) și (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

**DOCUMENTE PROGRAMATICE (PROGRAME, STRATEGII, PLANURI):**

* Planul de Dezvoltare Regională Sud-Est 2021 – 2027;
* Programul Regional Sud-Est 2021-2027;
* Strategia națională privind drepturile persoanelor cu dizabilități 2022-2027;
* Strategia Uniunii Europene privind egalitatea de gen 2020-2025: O Uniune a egalității;
* Pilonul European al Drepturilor Sociale;
* Convenția ONU privind drepturile persoanelor cu dizabilităţi.

### ACȚIUNI SPRIJINITE ÎN CADRUL APELULUI

În cadrul prezentului apel vor fi finanțate execuția și managementul Instrumentului financiar pentru IMM-uri în Regiunea de Dezvoltare Sud-Est, în cadrul Programului Regional Sud-Est 2021 – 2027.

Apelul se va lansa în cadrul Obiectivului de politică 1 – ”O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale”, Prioritatea 1 – ” O regiune competititivă prin inovare, digitalizare și întreprinderi dinamice”, Obiectiv specific 1.3 – ”Intensificarea creșterii durabile și a competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR)”, Acțiunea 1.6 Stimularea activităților inovatoare și creșterea competitivității IMM-urilor, Operațiunea A3 - Creșterea competitivității IMM-urilor – instrument financiar.

Scopul prezentului apel de proiecte este de a prelua în sistemul informatic MySMIS2021/SMIS2021+, Acordul de finanțare încheiat între ADR SE în calitate de AM PR SE 2021 – 2027 și Banca de Investiții și Dezvoltare S.A., în vederea verificării modului de execuție și/sau a respectării clauzelor acordului și a legislației naționale și europene aplicabile. Preluarea în sistemul informatic MySMIS2021/SMIS2021+ a Acordului de finanțare mai sus amintit este necesară conform OUG nr. 23/2023, art. 1 alin. (2) și art. 69 alin. (8) din R(UE) 2021/1.060.

Acordul de finanțare a fost atribuit în baza Regulamentului (UE) 2021 / 1060, art. 59, pct. 3, lit. (c) , către Banca de Investiții și Dezvoltare S.A. (BID).

### INDICATORI DE REALIZARE SI REZULTAT

Indicatorii reprezintă instrumente de măsurare a efectelor/ realizărilor/ rezultatelor intervențiilor. Informațiile detaliate privind indicatorii, care să sprijine solicitantul în completarea secțiunii specifice din Cererea de finanțare, se regăsesc în Anexa 4 - Lista indicatorilor de realizare și de rezultat.

Indicatorii stabiliți pentru apelul de proiecte sunt:

* RCO01- Întreprinderi care beneficiază de sprijin (din care: micro, mici, medii, mari) (nr. întreprinderi);
* RCO03 – Întreprinderi care beneficiază de sprijin prin instrumente financiare (nr. întreprinderi);
* RCR 01 - Locuri de muncă create în entitățile care beneficiază de sprijin;
* RCR 19 – Întreprinderi cu cifră de afaceri crescută (nr. întreprinderi).

|  |  |  |  |  |
| --- | --- | --- | --- | --- |
| Tip indicator | Indicator | Unitate de măsură | Valoare de bază sau de referință | Valoare ținta\* |
| Indicator de realizare | Întreprinderi care beneficiază de sprijin (din care: micro, mici, medii, mari) (nr. întreprinderi) (RCO01) | întreprinderi | 0 | 50 |
| Indicator de realizare | Întreprinderi care beneficiază de sprijin prin instrumente financiare ((nr. întreprinderi) (RCO03) | întreprinderi | 0 | 50 |
| Indicator de rezultat | Locuri de muncă create în entitățile care beneficiază de sprijin (echivalent mediu cu normă întreagă anuală (ENI)(RCR 01) | echivalent mediu cu normă întreagă anuală (ENI) | 0 | 50 |
| Indicator de rezultat | Întreprinderi cu cifră de afaceri crescută (nr. proiecte implementate) (RCR19) | întreprinderi | 0 | 42 |

## **INFORMAȚII DESPRE APELUL DE PROIECTE**

### TIPUL DE APEL DE PROIECTE

Se lansează apelul **necompetitiv** cu termen-limită de depunere, cu numărul **PRSE/1.6/A.3/1/2025**

Cererea de finanțare se va depune doar în perioada menționată în prezenta instrucțiune.

### PERIOADA DE DEPUNERE A PROIECTELOR

### Data lansării apelului de proiecte: 29.07.2025

### Data începerii depunerii de proiecte: 30.07.2025

### Data și ora închiderii apelului de proiecte: 30.09.2025, ora 14:00.

### MODALITATEA DE DEPUNERE A PROIECTELOR

În cadrul prezentului apel, cererea de finanțare se va depune doar în sistemul informatic MySMIS2021/SMIS2021+, în intervalul menționat la capitolul 3.2 al prezentei instrucțiuni.

Solicitantul va respecta conținutul cererii de finanțare implementate prin sistemul informatic MySMIS2021/SMIS2021+. Solicitantul are obligația de a completa cererea de finanțare cu toate informațiile necesare, conform Anexa 2 - Instrucțiuni de completare a cererii de finanțare.

Cererea de finanțare se va transmite cu semnătură electronică din partea persoanei desemnate pentru semnare din partea BID, împreună cu documentul care atestă aceasta.

La cererea de finanțare, solicitantul va anexa Declarația unică (Anexa 5), prin care acesta confirmă îndeplinirea condiției de eligibilitate.

### VALOAREA MINIMĂ ȘI MAXIMĂ A UNUI PROIECT

Alocarea programului maximă pentru instrumentul financiar este de 58.823.529 euro (echivalent a 298.917.645 lei), din care 50.000.000 euro (echivalent a 254.080.000 lei[[2]](#footnote-3)) din FEDR și 8.823.529 euro (echivalent a 44.837.654 lei) cofinanțare națională.

### BUGETUL ALOCAT APELULUI DE PROIECTE

Alocarea prezentului apel de proiecte este de 58.823.529 euro (echivalent a 298.917.645 lei), din care 50.000.000 euro (echivalent a 254.080.000 lei) din FEDR și 8.823.529 euro (echivalent a 44.837.645 lei) cofinanțare națională.

### RATA DE COFINANȚARE

În cadrul prezentului apel, pentru întocmirea bugetului cererii de finanțare, se va lua în calcul o rată de cofinanțare de 0%.

### CINE POATE SOLICITA FINANȚARE ÎN CADRUL APELULUI DE PROIECTE ȘI SPECIFICUL PROIECTELOR

Solicitantul este Banca de Investiții și Dezvoltare S.A., în calitatea sa de organism de execuție a fondului, delegat prin Acordul de finanțare.

Prin intermediul sistemului informatic MySMIS2021/SMIS2021+ se vor realiza acțiunile specifice implementării Acordului de finanțare.

### PRINCIPII ORIZONTALE si APLICAREA PRINCIPIULUI DNSH si IMUNIZAREA LA SCHIMBĂRILE CLIMATICE

Respectarea obligațiilor legale în vigoare în ceea ce priveste principiile orizontale va fi asigurată la nivelul destinatarilor finali.

Conform Acordului de finanțare, scopul Instrumentului financiar supus executarii de către BID este de a facilita accesul la finanțare pentru destinatarii finali identificați de intermediarii financiari selectați, care se încadrează pe specificul obiectivelor programului. Instrumentul financiar este parte din Programul Regional Sud-Est 2021-2027, Obiectivul de politică 1 ”O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale”.

Acțiunea de impunere a respectării principiilor orizontale către destinatarii finali, va fi asumată de către BID prin completarea și semnarea Declarației unice.

Destinatarul final al Instrumentului Financiar va avea în vedere Metodologia privind imunizarea la schimbările climatice și respectarea principiului DNSH - Instrumente Financiare, Prioritatea 1 – ” O regiune competititivă prin inovare, digitalizare și întreprinderi dinamice”, Obiectiv specific 1.3 – ”Intensificarea creșterii durabile și a competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR)”, Acțiunea 1.6 Stimularea activităților inovatoare și creșterea competitivității IMM-urilor, disponibilă pe pagina web https://regiosudest.ro/ghiduri/metodologia-dnsh-prse-2021-2027.

## **CRITERII DE ELIGIBILITATE**

### ELIGIBILITATEA SOLICITANTULUI

1. **Forma de constituire a solicitantului**

Singurul solicitant eligibil în cadrul prezentului apel de proiecte este entitatea care a semnat Acordul de finanțare și anume Banca de Investiții și Dezvoltare S.A.(BID).

Acordul de finanțare a fost atribuit respectând prevederile Regulamentului 2021/1060, articolul 59, alineatul (3), litera (c) conform căruia: *”*Autoritatea de management poate atribui în mod direct un contract pentru execuția unui instrument financiar: (c)unei bănci sau instituții aflate în proprietate publică, constituită ca entitate juridică care desfășoară activități financiare cu titlu profesional ...”.

### ELIGIBILITATEA ACTIVITĂȚILOR

Activitatea de bază eligibilă în cadrul prezentului apel de proiecte este gestionarea și operarea Instrumentului financiar pentru IMM-uri, la nivelul Regiunii de Dezvoltare Sud-Est. Totalitatea activităților și subactivităților eligibile sunt stabilite exclusiv prin Acordul de finanțare și anexele la acesta.

### ELIGIBILITATEA CHELTUIELILOR

Condițiile cumulative de eligibilitate a unei cheltuieli sunt stabilite în acord cu art. 68 din Regulamentul (UE) 2021/1060. Categoriile de cheltuieli eligibile sunt stabilite exclusiv în Acordul de finanțare și anexele la acesta.

Categoriile si subategoriile de cheltuieli sunt - Cheltuieli pentru instrumente financiare:

* Cheltuieli cu costurile și comisioane de gestiune pentru împrumuturi - fond de participare;
* Cheltuieli cu costurile și comisioane de gestiune pentru împrumuturi - fond specific;
* Cheltuieli cu granturi – fond de participare ;
* Cheltuieli cu împrumuturi - fond de participare.

## **COMPLETAREA CERERII DE FINANȚARE**

Cererea de finanțare detaliază informațiile generale privind solicitantul, obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente.

În completarea cererii de finanțare se va lua în considerare Anexa 2\_ Instrucțiuni de completare a cererii de finanțare.

## **PROCESUL DE VERIFICARE ȘI CONTRACTARE A CERERII DE FINANȚARE**

Prezenta instrucțiune a fost elaborată cu scopul de a prelua Acordul de finanțare încheiat între ADR SE în calitate de AM PR SE 2021-2027 și Banca de Investiții și Dezvoltare S.A., în sistemul informatic MySMIS2021/SMIS2021+.

Verificarea condițiilor prevăzute în Anexa X la RDC 1060/2021 a fost efectuată anterior semnării Acordului de Finanțare, prin completarea documentului “Listă de verificare responsabil IF”, în baza Deciziei AM PR SE nr. 74/08.07.2025.

Prin urmare cererea de finanțare depusă de BID în cadrul prezentului apel nu va fi supusă procesului de evaluare și selecție. Cu toate acestea, pentru preluarea informațiilor din Acordul de Finanțare în sistemul informatic MySMIS2021/SMIS2021+ se va completa o grilă simplificată de evaluare tehnico-financiară (Anexa 1).

După finalizarea etapei de evaluare tehnică și financiară în sistemul MySMIS, proiectul va intra în etapa de contractare.

În etapa de contractare nu vor fi solicitate documente suplimentare, ci se va încărca Acordul de finanțare în sistemul informatic MySMIS2021/SMIS2021+. Totodată, se va completa Grila de verificare a eligibilității solicitantului (Anexa 3).

## **IMPLEMENTAREA PROIECTULUI**

Implementarea se va desfășura în conformitate cu Acordul de finanțare încheiat între ADR SE în calitate de AM PR SE 2021-2027 și Banca de Investiții și Dezvoltare S.A.

De asemenea, în implementarea proiectului se vor avea în vedere Manualul de utilizare MySMIS2021/SMIS2021+ privind aspecte precum introducerea cererilor de tranșă și rapoartelor prin MySMIS2021/SMIS2021+, modulul IMPLEMENTARE**.**

## ASPECTE PRIVIND CONFLICTUL DE INTERESE

Solicitantul (BID) va respecta prevederile legale naționale și europene în vigoare cu privire la conflictul de interese pe toată perioada de derulare a Acordului de finanțare, începând cu data semnării acestuia și până la expirarea perioadei de valabilitate a acestuia.

În temeiul articolului 61 din Regulamentul (UE, Euratom) 2024/2509 al Parlamentului European și al Consiliului din 23 septembrie 2024, „un conflict de interese există în cazul în care „exercitarea imparțială și obiectivă a funcțiilor unui actor financiar sau ale unei alte persoane” implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”. Un conflict de interese poate apărea chiar dacă persoana nu beneficiază efectiv de situație, întrucât este suficient ca circumstanțele să compromită exercitarea funcțiilor sale în mod obiectiv și imparțial. Cu toate acestea, astfel de circumstanțe trebuie să aibă o anumită legătură identificabilă și individuală cu aspectele concrete ale conduitei, comportamentului sau relațiilor persoanei (sau un impact asupra acestor aspecte).

Conceptul de conflict de interese este legat de principiile bunei gestiuni financiare, transparenței și egalității de tratament.

Solicitantul (BID) care are calitatea de organism de execuție a instrumentului financiar are obligația respectării prevederilor legate de evitarea conflictului de interese conform Acordului de finanțare.

AM PR SE își rezervă dreptul de a verifica orice situații care dau naștere sau este posibil să dea naștere unei situații de incompatibilitate/unui conflict de interese și de a lua măsurile necesare impuse de legislația aplicabilă, dacă este cazul, fără a ieși în afara prevederilor Acordului de finanțare.

## **ASPECTE PRIVIND PRELUCRAREA DATELOR CU CARACTER PERSONAL**

Solicitantul (BID) își exprimă acordul cu privire la prelucrarea, stocarea și arhivarea datelor rezultate pe parcursul derulării Acordului de finanțare, precum și după încetarea acestuia, în scopul verificării modului de execuție și/sau a respectării clauzelor acordului și a legislației naționale și europene aplicabile.

De asemenea, datele cu caracter personal ale destinatarilor finali ai proiectului, resurselor umane din cadrul proiectului și subcontractanților sunt protejate cu atenție deosebită. Acestea nu vor fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului lor explicit, în conformitate cu legislația în vigoare.

Se colectează și prelucrează următoarele date personale: nume, prenume, serie și număr act de identitate, CNP, data de naștere, adresa de domiciliu/rezidență, și date de contact (număr de telefon, email) și în mod excepțional, înregistrări video și vocale (aferente ședințelor Consiliului de Investiții). Aceste date sunt colectate la momentul încărcării cererii de finanțare în sistemul informatic MySMIS2021/SMIS2021+ și sunt folosite exclusiv pentru scopurile prevăzute de Regulamentul (UE) 2016/679, cu respectarea strictă a principiului limitării scopului. Datele nu sunt folosite în alte scopuri fără a obține în prealabil consimțământul explicit în prealabil al persoanei.

Datele cu caracter personal sunt utilizate în scopuri administrative și pentru a putea contacta solicitanții în legătură cu cererea de finanțare. Acestea nu sunt împărtășite cu terțe părți sau transferate în afara Uniunii Europene, cu excepția cazului în care este necesar pentru a îndeplini un contract sau pentru a respecta o obligație legală.

Prin Declarația unică solicitantul (BID) își dă acordul pentru publicarea de către AM PR SE a setului de date prevăzut prin Regulamentul (UE) nr. 2021/1060.

Astfel, AM PR SE publică lista operațiunilor selectate pentru sprijin din fondurile alocate PR SE 2021-2027, în cel puțin una dintre limbile oficiale ale instituțiilor Uniunii, și actualizează lista respectivă cel puțin o dată la fiecare patru luni, conform prevederilor regulamentare - art. 49, alin (3) din Regulamentul (UE) 2021/1060.

Fiecare operațiune are un cod unic, iar lista conține următoarele date:

* în cazul persoanelor juridice este vorba de denumirea beneficiarului și, în cazul unei achiziții publice, denumirea contractantului;
* denumirea operațiunii;
* scopul operațiunii și realizările preconizate sau efective ale acesteia;
* data de începere a operațiunii;
* data preconizată sau efectivă de încheiere a operațiunii;
* costul total al operațiunii;
* fondul vizat;
* obiectivul specific vizat;
* rata de cofinanțare a Uniunii;
* indicatorul de localizare sau datele de geo-localizare pentru operațiunea finanțată;
* pentru operațiuni mobile sau operațiuni care acoperă mai multe locuri, localizarea beneficiarului, atunci când acesta este o persoană juridică, sau nivelul de regiune NUTS 2, atunci când beneficiarul este o persoană fizică;
* tipul de intervenție pentru operațiune.

Datele vor fi, de asemenea, folosite pentru:

* Gestionarea eficientă a fondurilor europene prin implementarea programului regional și toate acțiunile conexe (monitorizare, control, auditare, îmbunătățire etc.);
* Organizarea și implementarea de campanii media pentru promovarea programului și rezultatelor acestuia.

Informațiile privind prelucrarea datelor cu caracter personal se pot obține la adresa de e-mail adrse@adrse.ro.

Datele de contact ale Autorității Naționale de Supraveghere a Prelucrării Datelor cu Caracter Personal: Bulevardul General Gheorghe Magheru, Nr. 28-30, Sector 1, Cod Poștal 010336, București, România.

## **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

Agenția pentru Dezvoltare Regională a Regiunii de Dezvoltare Sud-Est, în calitate de Autoritate de management, în concordanță cu Acordul de finanțare desemnează un Comitet de investiții în vederea realizării activității de Monitorizare și supraveghere a punerii în aplicare a Acordului de finanțare de către BID. De asemenea, se vor aplica procedurile le lucru ale AM PR SE privind implemenarea instrumentelor financiare.

Pentru a asigura eficiența fondului de participare, pentru toate aspectele legate de punerea în aplicare ce intră sub incidența Acordului de finanțare mai sus menționat își va exprima pozițiile prin intermediul Comitetului de investiții pentru aspectele care implică instrumentul financiar din Regiunea Sud-Est.

Pentru îndeplinirea responsabilității de monitorizare și supraveghere a implementării Acordului de finanțare, Comitetul pentru investiții colaborează la nivel intern cu organismele competente și cu alte autorități, după cum consideră adecvat. Printre atribuțiile Comitetului pentru investiții se regăsește și obligativitatea primirii documentelor de raportare din partea BID.

Administratorul de fond (BID) monitorizează punerea în aplicare a instrumentelor financiare și a acordurilor operaționale încheiate cu Intermediarii financiari, în conformitate cu dispozițiile Regulamentului (UE) 2021/1060 și cu Acordul de finanțare și anexele acestuia.

BID transmite Agenției pentru Dezvoltare Regională a Regiunii de Dezvoltare Sud-Est, în calitate de Autoritate de Management, prin intermediul Comitetului de Investiții, conform Regulamentului (UE) 2021/1060 art. 81 și Acordului de finanțare, art. 12.2, rapoarte cu scopul monitorizării implementării Acordului de finanțare.

Conform Acordului de finanțare (art. 12.2, literele a) – d), rapoartele realizate și transmise de către BID către Autoritatea de Management prin intermediul Consiliului pentru investiții, sunt:

* un raport anual privind progresele înregistrate;
* un raport de control la cererea AM;
* rapoartele semestriale referitoare la destinatarii finali;
* raport privind statusul implementării instrumentului financiar combinat cu grant care se transmite AM-urilor împreună cu cererile de plată, cu frecvență trimestrială;

Termenele pentru transmiterea fiecărui tip de raport sunt stabilite în Acordul de finanțare.

## **ASPECTE PRIVIND MANAGEMENTUL FINANCIAR**

Depunerea cererilor de tranșă de către beneficiar, conform Acordului de finanțare, respectiv verificarea eligibilității cheltuielilor solicitate la finanțare și avizarea sumelor de către AM PR SE 2021-2027 se realizează cu respectarea prevederilor OUG nr. 133/2021, HG nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021, Hotărârea Guvernului nr. 873 din 6 iulie 2022 (HG nr. 873/2022) pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă și conform manualelor de utilizare a MySMIS2021/SMIS2021+.

Aspecte detaliate privind managementul financiar se regăsesc în Acordul de finanțare încheiat între ADR SE în calitate de AM PR SE 2021 – 2027 și Banca de Investiții și Dezvoltare S.A.

## **MODIFICAREA INSTRUCȚIUNII PRIVIND SOLICITAREA FINANȚĂRII**

Aspectele prevăzute în cadrul prezentei Instrucțiuni se raportează la legislația în vigoare. Modificarea prevederilor legale în vigoare poate determina AM PR SE să solicite documente suplimentare și/sau respectarea unor condiții suplimentare față de prevederile prezentei instrucțiuni, pentru conformarea cu modificările legislative intervenite.

Solicitantul are obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentei instrucțiuni.

În pregătirea cererii de finanțare, la depunerea proiectului, pe parcursul procesului de evaluare, selecție și contractare, precum și pe întreaga durată de la începutul implementării până la încetarea Acordului de finanțare, solicitantul are obligația de a respecta instrucțiunea cu toate anexele sale, documentele de programare la care acesta face trimitere, legislația în vigoare la nivel național și european, inclusiv modificările și completările ulterioare aprobării și lansării instrucțiunilor emise de AM PR SE.

## **ANEXE**

Anexa 1 - Grila de evaluare tehnică și financiară;

Anexa 2 - Instrucțiuni de completare a Cererii de finanțare

Anexa 3 - Grila de verificare a eligibilității solicitantului;

Anexa 4 - Lista indicatorilor de realizare și de rezultat;

Anexa 5 - Declarația unică.

1. Decizia de punere în aplicare a comisiei C(2022) 5132 final din 25.7.2022 de aprobare a acordului de parteneriat cu România CCI 2021RO16FFPA001 [↑](#footnote-ref-2)
2. Cursul inforeuro ( 1-31 iulie 2025; 1 euro=5,0816 lei - <https://www.cursbnr.ro/curs-inforeuro>) [↑](#footnote-ref-3)